Fuzuilhadegoù Tumbler Ridge

D'an 10 a viz C'hwevrer 2026, e voe sevenet un dagadenn armet e daou lec'h disheñvel e Tumbler Ridge, Kolombia Vreizhveuriat, e Kanada. Dek den a oa bet lazhet, gant ar sevener, ha 27 all a oa bet gloazet. Ar gwashañ fuzuilhadenn skol eo bet er C'hanada abaoe Lazhadeg ar skol liestenik e Montreal e 1989.

Suspet
Embannet eo bet e-kerzh ar wallreuz e oa ar polis o klask ur "vaouez gwisket gant ur robenn ha blev gell ganti." Ar Royal Canadian Mounted Police en doa embannet o doa kavet piv e oa an tager, met e oa dalc'het kuzh e anv evit abegoù prevezded. Ouzhpennet eo bet e oa an archerien o klask war e lerc'h, met e oa diaes kavout petra a oa bet mammenn ar c'hoant da lazhañ tud a-yoc'h. A-benn ar fin e voe embannet identelezh ar muntrer hag a zo Jesse Van Rootselaar (4 a viz Eost 2007 – 10 a viz C'hwevrer 2026), anvet ivez Jesse Strang, hervez ar c'homiser Dwayne McDonald <ref . McDonald en doa embannet e oa Van Rootselaar ur vaouez treuzrevel. Van Rootselaar a oa paouezet gant ar skol pevar bloaz a-raok an darvoudoù ; McDonald en doa embannet ivez ne oa ket prouenn ebet e vije bet harellerezh skol evel mammenn d'ar feulster. Jesse Van Rootselaar gant he c'hoarezed a oa bet mammenn ur stourm etre ar gerent evit kaout anezho ur wech dispartiet ha dilojet e oant alies etre Newfoundland and Labrador ha Kornôg Kanada eus 2010 betek 2015. Van Rootselaar a oa bet pellaet diouzh e dad, a lavare n'en doa biskoazh Jesse implijet an anv Van Rootselaar.
 Notennoù ha daveennoù 

Rummad:2026
Rummad:Lazhadegoù-skol
Rummad:Kanada
Rummad:Fuzuilhadegoù